ORTOPEDSKA BOLNIŠNICA VALDOLTRA

Jadranska cesta 31, 6280 ANKARAN

ki jo zastopa direktor: Radoslav Marčan, dr. med., spec. ortoped

Matična št.: 5053765000

ID št.: SI30348145

podračun enotnega zakladniškega računa 01100-6030277312 pri Banki Slovenije

(v nadaljevanju: naročnik, OB Valdoltra)

in

……………………………………….

ki ga zastopa direktor

Matična št.:

ID št.:

TRR izvajalca:

(v nadaljevanju: izvajalec)

sklepata naslednjo:

POGODBO O OPRAVLJANJU STORITEV

ČIŠČENJA BOLNIŠNIČNIH PROSTOROV

1. PREDMET POGODBE
2. člen

(predmet pogodbe)

Predmet pogodbe so storitve čiščenja bolnišničnih prostorov na podlagi javnega naročila objavljenega na Portalu javnih naročil dne \_\_\_\_\_\_\_\_ št. \_\_\_\_\_\_\_\_\_\_ in na portalu ES dne \_\_\_\_\_\_\_\_, št. \_\_\_\_\_\_\_\_\_\_\_ ter v skladu z dokumentacijo v zvezi z oddajo javnega naročila naročnika (v nadaljevanju: razpisna dokumentacija) in s ponudbo izvajalca štev. \_\_\_\_\_\_, z dne \_\_\_\_\_\_\_\_\_ (v nadaljevanju: ponudba izvajalca), ki sta sestavna dela te pogodbe.

Specifikacija pogodbenih storitev iz 1. člena te pogodbe je navedena v razpisni dokumentaciji naročnika in v ponudbi izvajalca.

1. JAMSTVA IN OBVEZNOSTI IZVAJALCA
2. člen

(obveznosti izvajalca)

Izvajalec se zavezuje, da bo:

* vsa pogodbena dela opravljal strokovno, vestno in kvalitetno, s skrbnostjo dobrega strokovnjaka v skladu s pravili stroke, s tehničnimi zahtevami in specifikacijami, standardi in normativi, z razpisno dokumentacijo in s svojo ponudbo, ob tesnem sodelovanju z naročnikom;
* pogodbene storitve opravljal v obsegu, kakovosti, rokih in dinamiki opravljanja storitev skladno z zahtevami iz razpisne dokumentacije naročnika in skladno s svojo ponudbo;
* za izvajanje pogodbenih del sam zagotovil delovna sredstva, stroje in naprave, ki morajo ustrezati pogojem iz razpisne dokumentacije naročnika;
* s skrbnostjo dobrega gospodarja skrbel za pravočasno odpravljanje morebitnih napak in pomanjkljivosti pri izvajanju pogodbenih storitev ter o njih nemudoma obveščal naročnika;
* premoženje naročnika varoval in z njim ravnal kot dober gospodar;
* naročniku takoj sporočal vse okvare in poškodbe, ki so nastale na sredstvih bolnišnice in jih je zaznal pri izvajanju pogodbenih del;
* pri izvajanju pogodbenih storitev ravnal gospodarno pri porabi električne energije in pri uporabi vode in skrbel za ekonomično porabo ostalih virov energije;
* redno vodil vse zahtevane evidence na posameznih deloviščih in o morebitnih odstopanjih takoj pisno poročal naročniku;
* delovni čas svojih delavcev v vseh oddelkih in enotah prilagajal delovnemu procesu naročnika;
* na utemeljeno zahtevo naročnika z delovišč naročnika odstranil delavca, ki dela ne opravlja v skladu z zahtevami in navodili naročnika, oziroma dela opravlja nepravilno, nekakovostno ali pomanjkljivo, če s svojim ravnanjem naklepoma ali iz hude malomarnosti povzroča škodo naročniku, če je udeležen pri kraji oz. pri drugem kaznivem dejanju v prostorih naročnika, če krši obveznosti iz naslova varovanja osebnih podatkov, in v drugih utemeljenih razlogih;
* naročniku povrnil škodo, ki bi jo povzročili pri delu delavci izvajalca ali podizvajalca.

1. člen

(delavci)

Izvajalec se zavezuje, da bo s prevzemom opravljanja pogodbenih storitev prevzel tudi vse delavce dosedanjega izvajalca teh storitev, ki ta dela opravljajo na delovišču naročnika na dan prevzema.

Izvajalec bo za opravljanje pogodbenih storitev na vseh deloviščih stalno zagotavljal zadostno število delavcev, ki bodo usposobljeni za opravljanje pogodbenih storitev in bodo izpolnjevali vse pogoje iz razpisne dokumentacije, ob upoštevanju zahteve, da bo zagotovljen nemoten potek delovnega procesa naročnika.

Izvajalec bo ob podpisu pogodbe naročniku izročil seznam delavcev, ki bodo pri naročniku opravljali pogodbene storitve. V primeru spremembe oziroma zaposlitve novih delavcev, bo izvajalec naročnika o tem pisno obvestil in mu predložil nov seznam delavcev. Vsi delavci morajo izpolnjevati pogoje in zahteve iz razpisne dokumentacije.

Izvajalec je dolžan za vse delavce, ki bodo opravljali pogodbena dela na deloviščih naročnika zagotoviti izobraževanje in usposabljanje iz osnov higienskega minimuma, tehnik čiščenja, iz varstva pri delu in požarne varnosti ter druga zahtevana oziroma predpisana izobraževanja, periodično po izdelanih in predloženih programih usposabljanja, za novo zaposlene delavce pa pred nastopom dela. Izvajalec bo seznanil naročnika s pisnim poročilom o vsakokratni izvedbi izobraževanja.

Izvajalec zagotavlja, da bo spoštoval delovno in socialno zakonodajo v Republiki Sloveniji.

Delavci izvajalca morajo nositi identifikacijske kartice z imenom in priimkom, označbo izvajalca in naročnika.

Delavci izvajalca so pri izvajanju svojega dela dolžni upoštevati tudi navodila, ki jih dobijo neposredno od pooblaščene osebe naročnika.

Delavcem izvajalca je prepovedan vpogled v poslovne dokumente naročnika ter odnašanje stvari in predmetov, ki so last naročnika oziroma uporabnika prostora.

1. člen

(delo v zaprtih enotah)

Za delo v zaprtih enotah naročnika (prostori OP bloka, sterilizacije, pooperativne nege, lekarne in laboratorija), mora izvajalec zagotoviti stalni kader in dodatno usposabljanje delavcev za delo v teh enotah skladno s pogoji in zahtevami iz razpisne dokumentacije naročnika.

Pred nastopom dela v posamezni zaprti enoti morajo delavci izvajalca uspešno zaključiti interno izobraževanje za delo v tej enoti v štiritedenskem uvajalnem obdobju skladno s pogoji in zahtevami iz razpisne dokumentacije naročnika.

Delavci, ki so razporejeni na delo v zaprte enote opravljajo delo tudi pod strokovnim nadzorom vodje enote naročnika skladno s pisnimi navodili, ki jih za posamezno enoto dogovorita pogodbeni stranki.

1. člen

(vodja območne enote)

Izvajalec je skladno z razpisno dokumentacijo dolžen zagotoviti stalno prisotnost vodje enote ter izvajati stalen nadzor nad izvajanjem storitev čiščenja. V primeru začasne odsotnosti vodje enote more biti le ta nadomeščena skladno z razpisno dokumentacijo.

1. člen

(sistem čiščenja)

Izvajalec zagotavlja sistem čiščenja in vso opremo, ki jo potrebuje za izvedbo predmeta javnega naročila skladno s pogoji in zahtevami iz razpisne dokumentacije.

Sredstva in opremo, ki so v lasti naročnika, bo izvajalec uporabljal po predhodnem dogovoru z odgovornimi osebami naročnika na posameznem bolniškem oddelku ali enoti. Sredstva in oprema, ki jih zagotavlja naročnik, so opredeljena v razpisni dokumentaciji.

1. člen

(čistila, papirna konfekcija in PE vrečke)

Izvajalec se zavezuje, da bo za opravljanje pogodbenih storitev nabavljal čistila, papirno konfekcijo in PE vrečke in drugi potrošni material za čiščenje v kvaliteti, kot je določeno v razpisni dokumentaciji in v ponudbi izvajalca.

Izvajalec se zavezuje, da bo pri svojem delu uporabljal čistila, papirno konfekcijo in PE vrečke in drugi potrošni material za čiščenje, ki je manj obremenjujoč za okolje in da z njihovo uporabo ni ogroženo zdravje delavcev ter da ne povzročajo poškodb v prostorih in na opremi naročnika, skladno z Uredbo o zelenem javnem naročanju, s higienskimi in drugimi predpisi, z razpisno dokumentacijo naročnika in ponudbo izvajalca.

Za spremembo vrste čistil, papirne konfekcije in PE vrečk in drugi potrošni material za čiščenje mora izvajalec pridobiti pisno soglasje naročnika.

Izvajalec mora zagotavljati ustrezno količino čistil, papirne konfekcije in PE vrečk in drugega potrošnega materiala za čiščenje tako, da je ta vedno na voljo v podajalnikih, dozirnikih oziroma koših (smeti, perilo idr.).

1. OBVEZNOSTI IN PRAVICE NAROČNIKA
2. člen

(obveznosti naročnika)

Naročnik se zavezuje, da bo:

* zagotovil izvajalcu dostop do prostorov naročnika,
* zagotovil prostor za pripravo čistilnih vozičkov in shranjevanje pripomočkov in opreme,
* zagotovil funkcionalne prostore, elektriko, vodo in stacionarni telefon, ostale klicne naprave zagotovi izvajalec storitev,
* zagotovil prostor za garderobe za delavce izvajalca,
* zagotavljal sredstva, opremo in delovne pripomočke, kot je določeno v razpisni dokumentaciji.
* zagotavljal opremo navedeno v Prilogi: Oprema in delovni pripomočki, ki jih zagotavlja naročnik, ki je sestavni del razpisne dokumentacije.

1. člen

(pravice naročnika)

Naročnik ima pravico nadzorovati delo izvajalca in dajati navodila, če to ustreza naravi del, izvajalec pa mu mora to omogočiti.

Naročnik ima pravico kontrolirati gospodarnost porabe materiala, kakovost in ustreznost čistil ter ustreznost in količinsko zadostnost ostalih materialov. Kontrolo izvaja kontaktna oseba naročnika v sodelovanju s kontaktno osebo izvajalca.

Prav tako ima naročnik pravico kontrolirati kakovost in koncentracijo čistil in pripravkov v za to pooblaščenih laboratorijih. V primeru odstopanj krije stroške kontrole izvajalec del, ki je hkrati dolžan nemudoma odpraviti vse ugotovljene pomanjkljivosti.

Za redno vzdrževanje in popravila pripomočkov in opreme, ki so last naročnika in jo uporablja izvajalec, skrbi naročnik. Za popravila pripomočkov in opreme, ki so posledica malomarnega in nepravilnega ravnanja izvajalca oziroma drugih krivdnih razlogov na strani izvajalca mora izvajalec povrniti škodo naročniku.

Prav tako mora izvajalec povrniti škodo, ki jo povzročijo njegovi delavci pri delu na/v objektih naročnika (stene, okna, vrata, okvirji, police, stekla, ipd.).

1. CENA
2. člen

(pogodbena cena)

Cena za pogodbene storitve znaša:

|  |  |  |  |
| --- | --- | --- | --- |
| 1. STORITVE ČIŠČENJA BOLNIŠNIČNIH PROSTOROV | | | |
|  | CENA /MESEC | CENA/1 LETO | CENA/5 LET |
| VREDNOST BREZ DDV | EUR | EUR | EUR |
| VREDNOST 22% DDV | EUR | EUR | EUR |
| VREDNOST Z DDV | EUR | EUR | EUR |

Cene po posameznih vrstah storitev čiščenja so podane v Tabeli 1, ki je priloga k tej pogodbi.

Pogodbena cena pokriva vse stroške za izvedbo pogodbenih storitev.

Pogodbena cena je fiksna za ves čas trajanja pogodbe.

Sprememba pogodbene cene je dopustna pod pogoji iz ZJN-3 in se lahko spremeni:

* v primerih in pod pogoji iz Pravilnika o načinih valorizacije denarnih obveznosti, ki jih v večletnih pogodbah dogovorijo pravne osebe javnega sektorja (Uradni list RS, št. 28/04),
* če se spremeni zakonodaja,
* če se zmanjša obseg del,
* če se poveča obseg del.

1. člen

(cena za dodatne storitve)

Pogodbeni stranki se bosta o ceni morebitnih dodatnih storitev čiščenja, ki niso opredeljene v razpisni dokumentaciji in so s stališča naročnika potrebna za zagotavljanje nemotenih procesov dela (npr. čiščenje po nepredvidenih gradbenih delih ali drugih nepredvidenih okoliščinah), lahko dogovorili na podlagi cenika izvajalca iz Tabele 2, ki je priloga k tej pogodb.

1. PLAČILNI POGOJI
2. člen

(plačilni pogoji)

Izvajalec bo za opravljena pogodbena dela izstavljal e-račun mesečno. Izvajalec bo izstavil e-račun najkasneje do osmega v mesecu za pretekli mesec.

Naročnik bo izvajalcu račune plačeval v roku do 60 dni od dneva prejema e-računa, in sicer na izvajalčev transakcijski račun naveden v preambuli te pogodbe.

1. GRAJA NAPAK
2. člen

(napake)

V primeru, da storitev ni opravljena skladno z zahtevami naročnika se šteje za neopravljeno (napaka).

V primeru, da čiščenje ni izvedeno v celoti oz. ni izvedeno v delu posameznega prostora se

šteje, da je celoten prostor neočiščen (napaka).

Za napako se štejejo tudi reklamacije, ki niso odpravljene v roku iz 15. člena pogodbe, na način, v obsegu in kakovosti, kot je določeno v razpisni dokumentaciji.

1. člen

(sporočanje napak)

V primeru ugotovitve morebitnih napak pri opravljanju pogodbenih storitev bo naročnik o tem takoj obvestil vodjo enote oziroma osebo, ki jo v danem trenutku nadomešča, pisno pa najpozneje v roku 5 dni od ugotovitve napake (reklamacije).

Naročnik vodi evidenco reklamacij, ki jih je posredoval izvajalcu.

Napake izvajalcu sporoča kontaktna oseba naročnika.

1. člen

(rok za odpravo napak)

Izvajalec mora ugotovljeno napako odpraviti:

* v prostorih z visokim tveganjem: takoj,
* v prostorih z zmernim tveganjem: v roku 2 ur,
* v prostorih z majhnim tveganjem: v roku 24 ur,

od prejetega obvestila s strani kontaktne osebe naročnika.

Ko izvajalec napako odpravi, mora o tem obvestiti kontaktno osebo naročnika.

Če izvajalec zaradi okoliščin, ki jih ni sam zakrivil, ne more izvajati posameznih pogodbenih del po določeni dinamiki oz. v rokih, se rok za izvedbo le-teh lahko podaljša skladno s pisnim dogovorom z naročnikom.

1. POGODBENA KAZEN
2. člen

(pogodbena kazen)

V primeru, da izvajalec ne izpolnjuje svojih pogodbenih obveznosti in zahtev iz razpisne dokumentacije na način, v obsegu, kakovosti in v rokih ima naročnik pravico zaračunati pogodbeno kazen.

Pogodbene kazni se obračuna skladno z merili iz spodnje tabele:

|  |  |  |
| --- | --- | --- |
| **REKLAMACIJE V OBMOČJIH Z MAJHNIM TVEGANJEM** | | |
| 1. | Št. reklamacij v območjih z majhnim tveganjem | višina kazni v % mesečnega pavšala z DDV |
|  | do vključno 10 | 0,2 |
|  | od 11 do vključno 15 | 0,5 |
|  | od 16 do vključno 20 | 1,0 |
|  | več kot 20 | 2,0 |
|  | Število reklamacij v območjih v naslednjem mesecu: |  |
|  | do vključno 5 | 0,4 |
|  | od 6 do vključno 10 | 1,0 |
|  | od 11do vključno 15 | 2,0 |
|  | več kot 15 | 4,0 |
| **REKLAMACIJE V OBMOČJIH Z ZMERNIM TVEGANJEM** | |  |
| 2. | Št. reklamacij v območjih z zmernim tveganjem | višina kazni v % mesečnega pavšala z DDV |
|  | do vključno 3 | 0,5 |
|  | od 4 do vključno 6 | 1,0 |
|  | od 7do vključno 10 | 2,0 |
|  | več kot 10 | 3,0 |
|  | Število reklamacij v območjih v naslednjem mesecu: |  |
|  | do vključno 3 | 1,0 |
|  | od 4 do vključno 6 | 2,0 |
|  | od 7do vključno 10 | 4,0 |
|  | več kot 10 | 6,0 |
| **REKLAMACIJE V OBMOČJIH Z VISOKIM TVEGANJEM** | | |
| 3. | Št. reklamacij v območjih z visokim tveganjem | višina kazni v % mesečnega pavšala z DDV |
|  | do vključno 3 | 2,0 |
|  | od 4 do vključno 6 | 3,0 |
|  | od 7do vključno 10 | 4,0 |
|  | več kot 10 | 5,0 |
|  | Število reklamacij v območjih v naslednjem mesecu: |  |
|  | do vključno 3 | 4,0 |
|  | od 4 do vključno 6 | 6,0 |
|  | od 7do vključno 10 | 8,0 |
|  | več kot 10 | 10,0 |

V kolikor se kršitve pojavijo v istem mesecu v kateremkoli prostoru večkrat, je izvajalec dolžan plačati pogodbeno kazen, ki se obračuna pri naslednjem mesečnem pavšalu. Višina kazni je določena v zgornji tabeli.

V primeru dvakratnega zaporednega obračuna pogodbene kazni za enako napako pri izvedbi storitev v območjih z visokim tveganjem, skladno z merili iz tabele iz drugega odstavka tega člena, se le to šteje za hujšo kršitev pogodbe.

Kazni za posamezna čiščenja pod zaporednimi številkami od 1 do 3 se ne izključujejo in jih lahko naročnik istočasno obračuna.

1. ZAVAROVANJA
2. člen

(finančna zavarovanja)

Izvajalec v roku 10 dni po podpisu te pogodbe izstavi naročniku nepreklicno, brezpogojno garancijo banke/zavarovalnice v višini 10 % letne pogodbene cene z DDV za dobro izvedbo pogodbenih obveznosti, z veljavnostjo 5 let, v nasprotnem primeru bo lahko naročnik unovčil zavarovanje za resnost ponudbe.

Finančno zavarovanje iz  predhodnega odstavka tega člena pogodbe mora veljati še najmanj 30 dni od določenega obdobja veljavnosti pogodbe.

V primeru unovčitve zavarovanja bo moral izvajalec unovčeno zavarovanje ustrezno nadomestiti z novim.

Naročnik lahko finančno zavarovanje unovči, če izvajalec ne izvršuje svojih pogodbenih obveznosti, oziroma če jih ne izvršuje v celoti ali jih ne izvršuje pravočasno.

Naročnik lahko finančno zavarovanje za dobro izvedbo pogodbenih obveznosti uveljavi brez predhodnega opomina, izvajalca pa mora o uveljavitvi pisno obvestiti najkasneje v 5 dneh po dnevu, ko ga je predložil v izplačilo.

Uveljavljanje finančnega zavarovanja ne izključuje siceršnje odškodninske odgovornosti izvajalca. V primeru, da izvajalec naročniku ne izroči finančnega zavarovanja  za dobro izvedbo pogodbenih obveznosti v roku določenem v drugem odstavku tega člena, se šteje, da ta pogodba ni sklenjena.

1. člen

(zavarovanja civilno pravnih odškodninskih zahtevkov)

Izvajalec bo za čas izvajanja pogodbe sklenil zavarovanje pri zavarovalnici zaradi civilno-pravnih odškodninskih zahtevkov, ki jih tretje osebe uveljavljajo priti zavarovancu zaradi nenadnega in presenetljivega dogodka, ki izvira iz dejavnosti, lastnosti in pravnega razmerja, navedenega v zavarovalni listini in ima za posledico telesne poškodbe, bolezen ali smrt osebe ali uničenje, poškodbo ali izginitev stvari.

Izvajalec mora fotokopijo potrdila o plačani premiji izročiti naročniku najkasneje ob podpisu te pogodbe.

1. VARNOST IN ZDRAVJE PRI DELU TER VARSTVO PRED POŽAROM
2. člen

(varstvo pri delu)

Izvajalec bo za delavce, ki bodo opravljali dela po tej pogodbi:

* samostojno poskrbel za vse predpisane ukrepe varstva in zdravja pri delu ter varstva pred požarom in higienskega minimuma, ter za izvajanje teh ukrepov v skladu z izjavo o varnosti z oceno tveganja in s predpisi, ki urejajo področje zdravja in varstva pri delu in varstva pred požarom in prevzema polno odgovornost za posledice njihove opustitve,
* zagotovil delovne obleke in obutev v skladu s predpisi o varstvu in zdravju pri delu, razen za delo v enotah naročnika s posebnim režimom dela, to je v operacijskem bloku, centralni sterilizaciji, oddelku pooperativne nege, kjer zaščitne obleke in obutev za delo v teh enotah zagotavlja naročnik,
* zagotovil, da bodo delavci upošteval navodila naročnika o varnem in zdravem delu in varstva pred požarom na vseh deloviščih naročnika ter o teh zahtevah delavce natančno poučil.

# člen

# (sporazum o ukrepih za zagotavljanje varnosti in zdravja pri delu na skupnih deloviščih).

# Pogodbeni stranki skleneta pisni sporazum o skupnih ukrepih in skupni organizaciji varnosti in zdravja pri delu ter o pravicah in obveznostih naročnika in izvajalca del na skupnem delovišču v skladu z zakonom o varnosti in zdravju pri delu ter drugimi predpisi, ki urejajo to področje.

1. člen

(varstvo pred požarom)

Pri zagotavljanju ukrepov varstva pred požarom mora izvajalec upoštevati Požarni red naročnika in posredovati pooblaščeni osebi naročnika podatke o pooblaščeni osebi za izvajanje ukrepov varstva pred požarom ter imenovani odgovorni osebi za gašenje začetnih požarov.

Izvajalec mora svoje interne akte prilagoditi zahtevam Požarnega reda naročnika.

Izvajalec mora spoštovati navodila in ukrepe naročnika za požarno varnost.

1. VAROVANJE ZAUPNIH PODATKOV
2. člen

(poslovna skrivnost)

Pogodbeni stranki bosta vse medsebojne dogovore, podatke in dokumentacijo, ki bodo skladno z zakonom o gospodarskih družbah določeni kot poslovna skrivnost, varovali kot zaupne in jih ne bosta neupravičeno uporabljali v svojo korist oziroma komercialno izkoriščali ali takšnih informacij brez predhodnega pisnega dovoljenja lastnika posredovali tretjim osebam izven kroga organizacij, ki so vključene v izvajanje nalog predmeta pogodbe.

Določila iz predhodnega odstavka tega člena ne veljajo v primeru, ko je:

* oseba, ki se ji informacija razkrije, že posedovala takšno informacijo pred razkritjem informacije,
* informacija pridobljena od tretje osebe, ki je upravičena razkriti takšno informacijo.

Tako izvajalec kakor naročnik bosta razkrila zaupno informacijo samo tistim sodelavcem, ki so neposredno vključeni v izvajanje aktivnosti, ki so predmet te pogodbe. Vsaka stranka bo poskrbela, da bodo sodelavci pogodbenih strank obveščeni o zaupnosti informacij in da zaupnost spoštujejo.

Izvajalec je upravičen, da v svojih reklamnih materialih in oglasih, kot tudi pri svojih ponudbah, navaja naročnika kot eno izmed svojih strank, za katero izvaja oz. je izvajal storitve, če s tem ne krši katerega izmed ostalih členov te pogodbe.

1. člen

(osebni podatki)

Pogodbeni stranki soglašata, da bosta z osebnimi podatki, s katerimi bosta seznanjeni ali jima bodo dostopni pri izvajanju te pogodbe oziroma jih bosta v zvezi s tem obdelovali (v nadaljevanju: osebni podatki), varovali skladno z zakonom o varstvu osebnih podatkov in drugimi predpisi, ki določajo varstvo osebnih podatkov. Pogodbeni stranki se zavezujeta, da bosta zagotavljali ustrezne postopke in ukrepe za varstvo osebnih podatkov in preprečevali morebitne zlorabe v smislu določil teh predpisov.

Izvajalec se je dolžan seznaniti in se ravnati po splošnih aktih naročnika glede varstva osebnih podatkov, zato je izvajalcu ob podpisu te pogodbe izročen pravilnik, ki določa zavarovanje osebnih in drugih pri naročniku , ki je sestavni del te pogodbe. Naročnik je dolžan izvajalca obvestiti o spremembi, dopolnitvi oziroma razveljavitvi tega pravilnika.

Izvajalec se zavezuje, da bo svoje delavce poučil o varstvu osebnih in drugih zaupnih podatkov in zagotovil, da spoštujejo ukrepe za varstvo teh podatkov v skladu z zahtevami naročnika in predpisi, ki urejajo varstvo osebnih podatkov.

Naročnik ima pravico nadzora nad izvajanjem postopkov in ukrepov iz prejšnjega odstavka tega člena.

Izvajalec je dolžan vsako ugotovljeno kršitev varstva osebnih podatkov javiti odgovorni osebi naročnika in jo ustrezno pisno dokumentirati.

Pogodbeni stranki ne smeta osebnih podatkov posredovati drugim osebam oziroma javnosti in tudi ne objavljati na način, ki bi omogočal razkriti posameznika, na katerega se nanašajo. Kot razkritje zaupnih podatkov tretji osebi se šteje vsaka reprodukcija podatkov, v ustni ali pisni obliki, v celoti ali delih ali njegova distribucija tretji osebi, v celoti ali delih, ter vsaka druga oblika prenosa podatkov, ki so predmet te pogodbe oziroma s katerimi bodo seznanjeni ali jim bodo dostopni zaradi narave dela.

Izvajalec bo te svoje obveznosti prenesel tudi na svoje morebitne pogodbene podizvajalce po predhodnem obvestilu in dogovoru z naročnikom, ki so ali bodo kakorkoli izvrševali celotna ali posamična dela v zvezi s to pogodbo. Varstvo osebnih podatkov morata v takem primeru izvajalec in podizvajalec določiti v pogodbi na enak način in v celoti, kot je določeno za izvajalca po tej pogodbi.

Pogodbeni stranki soglašata, da bosta varovanje podatkov usklajevali s predpisi, ki bodo uveljavljeni med trajanjem te pogodbe.

1. SODELOVANJE S PODIZVAJALCI
2. člen

(sodelovanje s podizvajalci)

Pogodbeni stranki soglašata, da bo izvajalec pogodbene storitve izvajal z naslednjimi podizvajalci:

1. podizvajalec

    naziv:

    polni naslov:

    matična številka:

    davčna številka:

    TRR:

za izvedbo storitev:

predmet:

količina:

vrednost storitev:

kraj izvedbe storitev:

rok izvedbe storitev:

2. podizvajalec

(za drugega in vse ostale podizvajalce se vpišejo isti podatki kot za prvega podizvajalca)

Izvajalec, ki izvaja javno naročilo z enim ali več podizvajalci, s podpisom te pogodbe pooblašča naročnika, da na podlagi s strani izvajalca potrjenega računa oziroma situacije podizvajalca neposredno plačuje podizvajalcu, če je podizvajalec podal zahtevo za neposredno plačilo v skladu s 94. členom ZJN-3. Izvajalec bo svojemu računu priložil račun podizvajalca, ki ga je predhodno potrdil.

1. člen

(sprememba podizvajalca)

Izvajalec mora med izvajanjem javnega naročila po tej pogodbi naročnika obvestiti o vsaki spremembi podizvajalca glede na navedbe iz ponudbe ali o novih podizvajalcih, ki jih namerava vključiti v dobavo, in sicer najkasneje v petih dneh pred načrtovano spremembo. V primeru vključitve novih podizvajalcev mora izvajalec skupaj z obvestilom naročniku posredovati tudi podatke in dokumente o podizvajalcih skladno z drugim odstavkom 94. člena ZJN-3.

1. SPREMEMBA IZVAJALCA
2. člen

(sprememba izvajalca)

Pogodbeni stranki soglašata z možnostjo spremembe izvajalca med izvajanjem javnega naročila po tej pogodbi v primeru, da izvajalca zamenja drug gospodarski subjekt, ki izpolnjuje  pogoje za sodelovanje določene v dokumentaciji v zvezi z oddajo javnega naročila in ponudbi izvajalca, zamenjava pa je posledica prestrukturiranja podjetja, vključno s prevzemom, združitvijo, pripojitvijo ali insolventnostjo, če to ne vključuje drugih bistvenih sprememb javnega naročila in ni namenjeno obidu določb ZJN-3.  V primeru navedene spremembe mora izvajalec o tem pisno obvestiti naročnika v roku 5 dni od seznanitve s predvideno zamenjavo oziroma vsaj 30 dni pred izvedbo zamenjave in skupaj s pisnim obvestilom naročniku posredovati dokazilo o zamenjavi oziroma o razlogih za zamenjavo. Naročnik in nov izvajalec nadaljujeta z izvajanjem te pogodbe pod enakimi pogoji, ki so veljali za prvotnega izvajalca, z aneksom k pogodbi pa ugotovita spremembo izvajalca in določita nove pooblaščene osebe izvajalca in skrbnika pogodbe.

1. PROTIKORUPCIJSKA KLAVZULA
2. člen

(protikorupcijska klavzula)

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju pogodbe, kdo v imenu ali na račun stranke pogodbe, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem dogovorjenih obveznosti ali za drugo ravnanje ali opustitev, s katerim je naročniku, ali organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku naročnika ali organa, posredniku organa ali organizacije iz javnega sektorja, drugi stranki pogodbe ali njenemu predstavniku, zastopniku, posredniku, je ta pogodba nična.

OPROSTITEV ODGOVORNOSTI

1. člen

(izredne okoliščine)

Prekoračitev pogodbenih rokov opravičujejo naslednje izredne okoliščine:

višja sila,

ukrepi državnih organov ali organov lokalne skupnosti, ki bi zadeli izpolnitev pogodbenih obveznosti,

ravnanje tretjih oseb, ki onemogočajo izvedbo pogodbenih obveznosti in ki niso posledica krivdnega ravnanja pogodbenih strank.

V primeru nastopa izrednih okoliščin bosta  pogodbeni stranki okoliščine sproti obravnavali in časovno ovrednotili ter določili ustrezen novi rok za izvedbo svojih  obveznosti.

1. člen

(višja sila)

Naročnik in izvajalec  delno ali v celoti nista zavezana k izpolnitvi obveznosti iz te pogodbe, če pride do vplivov višje sile. Za višjo silo veljajo primeri, ki jih ob podpisu pogodbe ni bilo mogoče predvideti in splošno veljajo kot takšni, npr. vojna,  ogenj, poplava, izlitje vode, naravne katastrofe, železniške nesreče, ipd.

Pomanjkanje delovne sile in pomanjkanje materiala ali opreme ne velja za višjo silo.

Pogodbeno stranko, ki jo prizadene višja sila, mora o tem nemudoma oziroma najkasneje v roku 24 ur od nastopa teh okoliščin, pisno obvestiti drugo pogodbeno stranko, pri čemer navede naravo višje sile, predvideno trajanje in predvidene posledice. O prenehanju okoliščin, ki pomenijo višjo silo, mora zaradi le-teh prizadeta pogodbena stranka takoj oziroma najpozneje v 24 urah od prenehanja le-teh pisno obvestiti drugo pogodbeno stranko.

1. POOBLAŠČENI PREDSTAVNIKI IN SKRBNIKI POGODBE
2. člen

(pooblaščeni predstavniki)

Pooblaščeni predstavnik naročnika je \_\_\_\_\_\_\_\_\_

tel. št. : 05 6696 \_\_\_\_\_\_\_\_, 05 6696 \_\_\_

e- mail:

Pooblaščeni predstavnik izvajalca je …………………………………….

tel.št.…………..…

e-mail: ………………………….

O morebitni zamenjavi pooblaščenih predstavnikov oziroma njihovih namestnikov se pogodbeni stranki predhodno pisno dogovorita.

1. člen

(skrbniki pogodbe)

Skrbnik pogodbe na strani naročnika je \_\_\_\_\_\_\_\_\_\_\_\_\_.

Skrbnik pogodbe na strani izvajalca je ……………………………….

1. KONČNE DOLOČBE
2. člen

(uporaba predpisov)

Za vprašanja, ki jih ta pogodba ne določa, se uporabljajo določbe Obligacijskega zakonika (OZ) in Zakona o javnih naročilih (ZJN-3), oziroma drugih predpisov, ki urejajo javna naročila v Republiki Sloveniji.

Če se katerakoli določba te pogodbe  izkaže za nično ali kakorkoli drugače za neveljavno, to ne vpliva na ostale določbe te pogodbe oziroma na pogodbo v celoti, če lahko pogodba obstaja tudi brez nične oziroma neveljavne določbe.

1. člen

(reševanje sporov)

Morebitne spore iz pogodbe, bosta pogodbeni stranki najprej skušali rešiti  na miren način sporazumno oziroma z mediacijo, če spora na ta način ne bi uspeli rešiti soglašata, da je za reševanje spora pristojno sodišče v Kopru. Uporabljalo se bo pravo Republike Slovenije.

1. člen

(veljavnost in spremembe pogodbe)

Ta pogodba se sklepa za obdobje pet let in začne veljati z dnem, ko jo podpišeta obe pogodbeni stranki, uporablja pa se od dne \_\_\_\_\_\_\_\_\_\_\_\_\_.

V primeru, da je po sklenitvi oziroma med trajanjem pogodbe na podlagi 32. člena ZJN-3 in Uredbe o skupnem javnem naročanju Vlade Republike Slovenije (Uradni list RS, št. 27/16) oziroma na podlagi drugega predpisa, ki ureja področje javnih naročil v Republiki Sloveniji izvedeno skupno javno naročilo za storitve, ki so predmet pogodbe, se ta pogodba sklepa za obdobje do sklenitve pogodbe z izbranim izvajalcem na podlagi izvedenega skupnega javnega naročila. O datumu sklenitve pogodbe naročnik obvesti izvajalca s pisnim obvestilom.

1. člen

(spremembe pogodbe)

Pogodba se lahko spremeni pod pogoji iz ZJN-3. Morebitne spremembe te pogodbe  so veljavne le, če so sklenjene v pisni obliki.

1. člen

(prenehanje pogodbe pred potekom pogodbe)

Pogodbeni stranki se lahko kadarkoli dogovorita o prenehanju te pogodbe pred potekom pogodbe.

Vsaka pogodbena stranka lahko brez posebne obrazložitve pisno odpove pogodbo s tri mesečnim odpovednim rokom. Odpovedni rok začne teči z dnem, ko pogodbenica prejme pisno odpoved pogodbe druge pogodbenice. Odpoved mora biti poslana priporočeno po pošti.

Naročnik lahko odstopi od pogodbe v primeru, da izvajalec huje krši določila te pogodbe, posebej pa v primeru, da izvajalec:

* neupravičeno odkloni opravljanje dogovorjenih del,
* nepravilno ali malomarno opravlja pogodbena dela in napak oz. pomanjkljivosti po pisnem pozivu naročnika ne odpravi v zahtevanem roku,
* povzroči večjo materialno škodo naročniku.

Izvajalec lahko odstopi od pogodbe v primeru, ko naročnik huje krši določila te pogodbe, predvsem pa, če neupravičeno zamuja s plačilom pogodbenih storitev za najmanj tri zaporedne mesece.

Pogodbeni stranki lahko odstopita od pogodbe v primerih iz tretjega in četrtega odstavka tega člena pogodbe le po predhodnem pisnem opozorilu drugi pogodbenici na izpolnjevanje pogodbenih obveznosti..

1. člen

(kršitev delovne, okoljske ali socialne zakonodaje)

Pogodba preneha veljati, če je naročnik seznanjen, da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njegovega podizvajalca ali če je naročnik seznanjen, da je pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek. Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo. V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, naročnik pa mora nov postopek oddaje javnega naročila začeti nemudoma, vendar najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

1. člen

(število izvodov)

Pogodba je sestavljena v dveh enakih izvodih, od katerih prejme vsaka pogodbena stranka po en izvod.

Št.: Št.:

Datum: Datum:

NAROČNIK: IZVAJALEC:

Ortopedska bolnišnica Valdoltra

Direktor:

Radoslav Marčan, dr. med. .

spec. ortoped